**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2004 ԹՎԱԿԱՆԻ ԱՊՐԻԼԻ 29-Ի N 1008-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ** **ՆԱԽԱԳԾԻ**

1. **Ընթացիկ իրավիճակը և իրավական ակտի ընդունման անհրաժեշտությունը**

ՀՀ կառավարության 2004 թվականի ապրիլի 29-ի N 1008-Ն որոշման (այսուհետ նաև՝ Որոշում) 1-ին հավելվածով սահմանված է Հայաստանի Հանրապետության ոստիկանության կողմից պետական պահպանության ենթակա պետական մարմինների շենքերի ու շինությունների ցանկը: ՀՀ կառավարության 2021 թվականի ապրիլի 15-ի N 564-Ա որոշման 2-րդ կետի համաձայն՝ ՀՀ բարձր տեխնոլոգիական արդյունաբերության նախարարությանն է ամրացվել պետական սեփականություն հանդիսացող՝ քաղ. Երևան, Կենտրոն վարչական շրջանի Նալբանդյան փողոց 28 հասցեում գտնվող շենքի 3-րդ հարկից 790,8 քառ. մետր մակերեսով տարածքը, որտեղ այժմ տեղակայված է նախարարության Ռազմարդյունաբերության կոմիտեի անձնակազմը: Նշենք, որ ՀՀ բարձր տեխնոլոգիական արդյունաբերության նախարարության, այդ թվում Ռազմարդյունաբերության կոմիտեի գործունեության գրեթե ողջ մասն առնչվում է պետական և ծառայողական գաղտնիք պարունակող տեղեկատվության գրություններ, զեկուցագրեր, պայմանագրեր և այլ փաստաթղթեր հետ, մինչդեռ ներկայումս նշված տարածքի պահպանությունն ու անվտանգությունը չի ապահովվում Ոստիկանության կողմից:

ՀՀ բարձր տեխնոլոգիական արդյունաբերության նախարարության կողմից նախատեսվում է շրջանառության մեջ դնել ՀՀ կառավարության որոշման նախագիծ, նախարարության գործող ծրագրերից 1-ին եռամսյակում  շուրջ 26.0 մլն դրամ ՀՀ ոստիկանության համապատասխան ծրագրին վերաբաշխելու վերաբերյալ, նկատի ունենալով, որ պահպանման աշխատանքները կսկվեն 2022 թվականի մարտից:

1. **Առաջարկվող կարգավորման բնույթը**

    Պետական պահպանությունն ու անվտանգությունն ապահովելու համար անհրաժեշտ է, որպեսզի ՀՀ բարձր տեխնոլոգիական արդյունաբերության նախարարության բոլոր վարչական շենքերը, այդ թվում Երևան քաղաքի Նալբանդյան 28 հասցեում 3-րդ հարկ տեղակայված Նախարարության վարչական մասը ևս հստակ ներառվի Որոշմամբ հաստատված Հայաստանի Հանրապետության ոստիկանության կողմից պահպանության ենթակա պետական մարմինների շենքերի ու շինությունների ցանկում:

1. **Նախագծի մշակման գործընթացում ներգրավված ինստիտուտները և** **անձինք**

Նախագիծը մշակվել է Հայաստանի Հանրապետության բարձր տեխնոլոգիական արդյունաբերության նախարարության կողմից:

1. **Ակնկալվող արդյունքը**

Նախագծի ընդունումը թույլ կտա ապահովել Երևան քաղաքի Նալբանդյան 28 հասցեում գտնվող ՀՀ բարձր տեխնոլոգիական արդյունաբերության նախարարության պահպանությունն ու անվտանգությունը:

**5.Կապը ռազմավարական փաստաթղթերի հետ` Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**

Նախագծի ընդունումը չի բխում ռազմավարական փաստաթղթերից, ոլորտային և/կամ այլ ռազմավարություններից: